Erik Østby

Erik Østby (født 1945) er en norsk filolog. Han er professor emeritus i klassisk arkeologi ved Universitetet i Bergen, hvor han har arbeidet siden 1999. Han har også arbeidet ved  de norske instituttene i Roma og Athen. I Athen var han også instituttbestyrer i fem år (1994–1998). Østby har publisert omfattende innenfor sitt felt og vært gjesteforeleser i utlandet. Han er fagansvarlig  for Hellas i antikken for Store norske leksikon. Østbys forskning har fokusert på gresk tempelarkitektur, både i Hellas og i Syd-Italia. Han har deltatt i utgravningen i Tegea.

 Referanser 

Kategori:Norske arkeologiprofessorer
Kategori:Professorer ved Universitetet i Bergen
Kategori:Fødsler i 1945